《彭门贤守器之度支赵鼎记余生日过形善祝并惠黄石茶瓯怀素千字文一轴辄成拙诗仰答来意》
宋代·文彦博

使从徐方来，执讯如双鱼。遗我黄石器，副之怀素书。

素书与黄石，得之宜在徐。或在圯桥下，或在留城墟。

因物以达意，思贤而警愚。愚今所叨窃，何必承明庐。

位历二府重，年登七旬馀。陋躯贲华衮，微名得虚誉。

三朝被宠遇，八难惭嘉谟。瞻言西洛汭，愿继东门疏。

意者赤松子，果是吾之徒。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。